Τελική έκθεση του συμβούλου ακροάσεων στην υπόθεση COMP/36.915 - Deutsche Post AG (DPAG) [συντάχθηκε σύμφωνα με το άρθρο 15 της απόφασης 2001/462/EK, EKAX της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού(1)]

(2001/C 358/04)

Βάσει του σχεδίου απόφασης, μπορούν να διατυπωθούν οι ακόλοθις παρατηρήσεις σχετικά με το δικαίωμα ακρόασης:

1. Η κοινοποίηση των αιτιάσεων της 25ης Μαΐου 2000 διαβιβάστηκε στην DPAG στις 31 Μαΐου 2000. Η προθεσμία για τη γραπτή απάντηση στην κοινοποίηση των αιτιάσεων καθορίστηκε καταρχήν σε τρεις μήνες λαμβάνοντας υπόψη την περίοδο των διακοπών. Στη συνέχεια παρατάθηκε από το συμβουλο ακροάσεων κατά τρεις εβδομάδες, και μετατέθηκε από την 1η στην 22α Σεπτεμβρίου 2000, διότι η DPAG είχε τη δυνατότητα να συμβουλευτεί το φάκελο της διαδικασίας της Επιτροπής μόλις στις 26 Ιουνίου 2000 και να λάβει πλήρη γνώση του περιεχομένου του φακέλου στις 17 Ιουλίου 2000.

2. Με επιστολή της 4ης Αυγούστου 2000, η DPAG επεσήμανε ότι κατά την ημέρα που συμβουλεύτηκε το φάκελο (26 Ιουνίου 2000) έλλειπαν από το φάκελο της υπόθεσης διάφορα σημαντικά έγγραφα. Η καταγγελία αυτή, με μία εξαίρεση, αποδείχθηκε αστήρικτη. Ένα εξασέλιδο φαξ της DPAG προς την Επιτροπή της 16ης Απριλίου 1999, φυλασσόταν χωριστά και προστέθηκε στο φάκελο της διαδικασίας μετά την 26η Ιουνίου 2000. Αυτό κοινοποιήθηκε στην DPAG στις 17 Ιουλίου 2000.

3. Με την προαναφερθείσα επιστολή της 4ης Αυγούστου, η DPAG ζητούσε επίσης μια ξεχωριστή ακρόαση για τα διαδικαστικά σφάλματα, τα οποία, κατά την άποψη της DPAG, είχε διαπράξει η Επιτροπή κατά τη διάρκεια της έρευνας. Η DPAG, είχε διαπράξει η Επιτροπή κατά τη διάρκεια της έρευνας. Η DPAG καταλογίζει ιδίως στην Επιτροπή την πλημμελή διερεύνηση ουσιωδών για την απόφαση προγματικών περιστατικών. Εξάλλου, της προσάπτει ότι δεν της κοινοποιήθηκε αμέσως προς σχολιασμό ένα υπόμνημα της British Post Office, με το οποίο η επιχείρηση αυτή αιτιολογούσε αναλυτικότερα τις καταγγελίες της σύμφωνα με το άρθρο 3 παράγραφος 2 του κανονισμού 17.

Ο σύμβουλος ακροάσεων απέρριψε το αίτημα της DPAG, δεδομένου ότι δεν μπορούσε να διαπιστωθεί σαφώς μια ενδεχόμενη παραβίαση της έννομης ακρόασης:

- τυχόν σφάλματα στην διαδικασία διερεύνησης, που οδηγούν σε εσφαλμένη παρουσίαση ή σε λανθασμένη νομική εκτίμηση των ουσιωδών πραγματικών περιστατικών, μπορούν να αποκρουστούν από τις θιγόμενες επιχειρήσεις κατά τη γραπτή απάντησή τους στην κοινοποίηση των αιτιάσεων, κατά την προφορική ακρόαση, καθώς και στο πλαίσιο υπομνημάτων μετά την ακρόαση. Συνεπώς, δεν είναι απαραίτητη μια χωριστή ακρόαση σχετικά με πιθανά διαδικαστικά σφάλματα κατά τη φάση της έρευνας προκειμένου να εξασφαλιστεί ότι δεν θίγονται τα δικαιώματα υπεράσπισης. Αυτό θα ήταν ασυμβίβαστο τόσο με τη διάρθρωση των διαδικασιών ανταγωνισμού της Επιτροπής όσο και με την αρχή της οικονομίας της διαδικασίας,

- οι θιγόμενες επιχειρήσεις αποκτούν διακίωμα πρόσβασης στο φάκελο διαδικασίας της Επιτροπής μόνο κατά τη διαβίβαση της κοινοποίησης των αιτιάσεων. Συνεπώς, το γεγονός ότι η DPAG στις 26 Ιουνίου 2000 θεωρείται ότι κατοχυρώνει επαρκώς το δικαίωμα έννομης της DPAG.

4. Η προφορική ακρόαση της DPAG, της καταγγέλλουσας British Post Office, καθώς και των επιχειρήσεων PTT Post BV και Center Parcs NV, που συμμετείχαν ως αυτεπάγγελτοι τρίτοι, πραγματοποιήθηκε στις 23 Νοεμβρίου 2000. Ο σύμβουλος ακροάσεων απέρριψε αίτημα της DPAG να αποκλειστούν από τη συνεδρίαση οι δύο τελευταίες επιχειρήσεις. Ωστόσο, ζήτησε από τις PTT Post BV και Center Parcs NV να περιορίσουν τη συμμετοχή τους στο θέμα της διαδικασίας που είχε κινηθεί στην υπόθεση COMP/36.915, δηλαδή να μην υπεσέλθουν σε δικές τους καταγγελίες κατά της DPAG. Οι εν λόγω επιχειρήσεις τήρησαν την απαίτηση αυτή. Δόθηκε στην DPAG προθεσμία για την υποβολή συμπληροματικών γραπτών παρατηρήσεων μετά την ακρόαση.

5. Από τις ανωτέρω παρατηρήσεις προκύπτει ότιθ δόθηκε στην DPAG η δυνατότητα να ασκήσει πλήρως το έννομο δικαίωμα ακρόασης. Το σχέδιο απόφασης περιλαμβάνει αποκλειστικά αιτιάσεις στις οποίες η DPAG είχε την δυνατότητα να διατυπώσει παρατηρήσεις.

Βρυξέλλες, 29 Ιουνίου 2001.

Helmuth Schröter

(1) ΕΕ L 162 της 19.6.2001, σ. 21.